[{"text_idx": "#000000", "text": "Aleksei Kruglovi ja eesti tippmuusikute koosto\u0308o\u0308 sai alguse 2010. aasta kevadel, kui koos anti Eestis viis kontserti, millest viimane salvestati Teater NO99 Jazziklubis. Live salvestuse po\u0303hjal valmis heliplaat \u201eKarate\u201c, mille 2011. aasta kevadel andis va\u0308lja inglise plaadifirma Leo Records. Kvarteti teise albumi \u201eSea Colours\u201c andis 2012. aasta kevadel va\u0308lja tuntud vene plaadifirma Solyd Records."}, {"text_idx": "#000001", "text": "Mo\u0303lemad plaadid on saanud va\u0308ga head kriitikat nii Euroopa, Eesti kui Vene pressis \u2013 \u201eKarate\u201c sai muuhulgas neli ta\u0308rni Euroopa olulisimas jazziajakirjas \u201eJazzwise\u201c, \u201eSea Colours\u201c valiti Euroopa jazziajakirjanike u\u0308henduse poolt novembris 2012. aasta Euroopa parimate jazziplaatide hulka."}, {"text_idx": "#000003", "text": "Alates 2012. aasta su\u0308gisest on kvartett peamiselt tegelenud vene klassikalise muusika esitamisega. Po\u0303hiline ro\u0303hk on \u201cVo\u0303imsa ru\u0308hma\u201d heliloojate Mussorgski, Rimski-Korsakovi ja Borodini loomingul, ent kavva on vo\u0303etud ka Ts\u030caikovski ja Sviridovi loomingut. Kvartett to\u0303lgendab klassikat austusega ning vo\u0303imalikult palju algvariandi nu\u0308ansse ja va\u0308rve sa\u0308ilitades, millele omalt poolt lisatakse improvisatsiooni energia ja kaasaegne helipilt."}, {"text_idx": "#000004", "text": "Aleksei Kruglov on lo\u0303petanud Gnessinite-nimelise muusikaakadeemia professor Aleksandr Osseitsuki o\u0303pilasena ja ta\u0308iendanud end USA-s Brubecki Instituudis. 2000. aastal pa\u0308lvis ta esikoha noorte jazzartistide konkurssidel Rostovis, Riias ja Moskvas ja aasta hiljem omistati talle jazzikriitikute preemia Aasta Tulevikulootus. Saksofonist to\u0308o\u0308tab mitmete erinevate ansamblikoosseisudega, kuid koosto\u0308o\u0308d eesti muusikutega peab ta oluliseks ja haaravaks."}, {"text_idx": "#000007", "text": "Kvarteti ru\u0308tmigrupi moodustavad parimatest parimad eesti muusikud \u2013 Mihkel Ma\u0308lgand bassil ja Tanel Ruben lo\u0308o\u0308kriistadel. Mo\u0303lemad mehed on ma\u0308nginud lugematul hulgal kontsertidel sadadesse ulatuvate koosto\u0308o\u0308partneritega."}]